open-index/open-wikipedia-markdown huggingface dataset:
Akershus Stiftsoverrett

**Akershus Stiftsoverrett** var en stiftsoverrett opprettet 1797 og i funksjon til 1867.

## Justitiarius
Listen er ikke komplett.
* 1797-1802 Johan Randulf Bull
* 1802-1808 Enevold de Falsen
* 1809-1814 Hans Hagerup Falbe
* 1814–1843 Jens Christian Berg

## Kilder

* Domstol.no: Stiftsoverrett og overrett 1797-1936
Horex

**Horex** er et tysk motorsykkelmerke, grunnlagt i Bad Homburg vor der Höhe i 1923.

Merket gjennoppstod i 2010.

## Referanser


## Eksterne lenker
* Horex hjemmeside
Australian Active Service Medal

**Australian Active Service Medal** er en australsk militær medalje innstiftet ved kongelig brev av 13. september 1988 for tjeneste i krig og under krigslignende forhold siden 1975. En annen medalje, Australian Active Service Medal 1945–1975, tildeles for tjeneste før dette. 

Medaljen ble i 2012 erstattet av Australian Operational Service Medal, men vil fremdeles bli tildelt frem til avslutningen av de operasjonene medaljen er godkjent for.

## Utforming

Australian Active Service Medal er i nysølv og har en diameter på 38 mm. På avers har den en samveldestjerne med sju spisser, et symbol for den australske forbundsstaten. Stjernen er omgitt av en krans mimosa. Reversen har innskriften «FOR ACTIVE SERVICE» over tre linjer omgitt av en laurbærkrans. 

På toppen har medaljen Sankt Edvards krone og et rektangulært oppheng som båndet løper gjennom. Det har en smal rød midtstripe, og utenfor dette bredere striper av sølvgrønt og lys grønt, deretter smale gule striper, så bredere mørk grønt og ytterst smale kantstriper i brunt. 

### Spenner
Medaljebåndet utstyres med spenner som viser i hvilket land, krig eller operasjon siden 14. februar 1975 medaljen er tildelt for. Spennen er i nysølv. Det er utarbeidet kriterier for kvalifiserende tjeneste.

Disse spennene er godkjent:

*«VIETNAM 1975» for RAAFs innsats til støtte for UNICEF mars–april 1975
*«NAMIBIA» for FN-tjeneste i UNTAG 1989–1990
*«CAMBODIA» for FN-tjeneste i UNTAC 1991–1993
*«IRAQ» for Operation Jural 1991–2003, Operation Provide Comfort 1991–1996, Operation Bolton 1992–2003, Operation Southern Watch 1992–2003, Operation Northern Watch 1997–2003
*«BALKANS» for FN-tjeneste i det tidligere Jugoslavia 1992–1997
*«KUWAIT» for tjeneste i Persiagulfen 1991, Operation Damask IV 1993
*«SOMALIA» for Operation Solace 1993, FNs andre styrke 1993–1995
*«RWANDA» for Operation Tamar i forbindelse med UNAMIR 1994–1996
*«EAST TIMOR» for UNAMET, INTERFET, UNTAET, UNMISET 1999–2003
*«ICAT» for *International Coalition Against Terrorism*, Operation Slipper 2001-, Diego Garcia 2001–2002, Operation Palata til støtte for UNAMA 2003–2004, Operation Palata II 2005–
*«IRAQ 2003» for Operation Falconer 2003, Operation Catalyst 2003–, Operation Riverbank 2008–, Operation Kruger 2009–
*«SIERRA LEONE» for Operation Husky, *International Military Advisory and Training Team* (IMATT) 2001–2003
*«MIDDLE EAST» for Operation Paladin i UNTSO 2006

## Tildeling
Australian Active Service Medal tildeles av Australias generalguvernør etter innstilling fra forsvarssjefen eller den denne bemyndiger.

## Referanser
Cristiano Salerno

**Cristiano Salerno** (født 18. februar 1985 i Imperia) er en profesjonell italiensk landeveissyklist. Han har vært profesjonell syklist siden 2006.

## Meritter

;2005
:3.-plass sammenlagt, Giro della Valle d'Aosta
;2009
:7.-plass, Tre Valli Varesine
;2010
:Sammenlagt, Tour of Japan
::2. og 5. etappe
:7.-plass sammenlagt, Giro della Provincia di Reggio Calabria
:5.-plass sammenlagt, Tour of Turkey

## Referanser


## Eksterne lenker
Diaeus

* se systematisk inndeling

***Diaeus*** er en slekt av sommerfugler som tilhører familien smygere (Hesperiidae).

## Utseende
Middelsstore, brune og hvite smygere. Vingene har noen halvt gjennomsiktige, sølvaktige flekker i midten.

## Levevis
Larvene lever på busker og trær i kattostfamilien (Malvaceae).

## Utbredelse
Slekten er neotropisk og forekommer i Sør- og Mellom-Amerika.

## Systematisk inndeling

Inndelingen følger Brower & Warren (2010).

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Underfamilien Pyrginae Burmeister, 1878
*************** Pyrgini Burmeister, 1878 – ca. 150 arter fordelt på 22 slekter. 
**************** Slekten ***Diaeus*** Godman & Salvin, 1895
***************** *[[Diaeus ambata]]* Evans, 1953
***************** *[[Diaeus lacaena]]* (Hewitson, 1869)
***************** *[[Diaeus variegata]]* (Plötz, 1884)
***************** *[[Diaeus varna]]* Evans, 1953

## Kilder
* Brower, A.V.Z. og A. Warren (2010) *Diaeus* på Tree of life http://tolweb.org/Diaeus/
* Markku Savela's Lepidoptera and some other life forms: Sjekkliste over artene. Hentet 25.8. 2012.
* Butterflies of America - *Diaeus* spp. http://www.butterfliesofamerica.com/t/Diaeus_a.htm
* Butterflies of the Andes - *Diaeus variegata* http://www.learnaboutbutterflies.com/Andes%20-%20Diaeus%20variegata.htm

## Eksterne lenker
*
Vassbygdtunnelen

**Vassbygdtunnelen** er en veitunnel på fylkesvei 50 i Aurland. Tunnelen er en del av strekningen langs Vassbygdevatnet mellom Aurlandsvangen og Vassbygdi. Tunnelen erstattet en eldre vei i skjæring langs berget på utsiden samt flere korte og trange tunneler. Tunnelåpningene ligger omkring 65 moh, mens Vassbygdvatnet er oppgitt til 54 moh. Tunnelen ble anlagt av Oslo lysverker i forbindelse med kraftutbyggingen i Aurlandsvassdraget. De eksisterende korte tunnelene var for trange til transportbehovene til kraftutbyggingene og strekningene mellom tunnelene var rasfarlige. Tunnelen ble drevet før utbyggingen av Aurlandsvassdraget var godkjent og Oslo Lysverker forskutterte kostnadene ved tunnelen. Den første veien langs innsjøen kom i 1925. Før 1925 var det en liten dagsreise mellom Vassbygdi og Aurlandsvangen. Før 1925 gikk transporten med båt på innsjøen og det var mulig å ta seg til fots langs berget på sørsiden av innsjøen og over fjellet på nordsiden av innsjøen.

## Referanser
Jens Debusschere

**Jens Debusschere** (født 1985) er en profesjonell belgisk landeveissyklist og banesyklist. Han sykler for B&B Hotels p/b KTM. Han har vært profesjonell syklist siden 2011.

## Meritter

;2006
: Nasjonal mester, Team Pursuit
;2007
: Nasjonal Junior-mester landevei
:Flandern rundt (Junior)
:Vlaams-Brabant Classic Zemst-Laar (Junior)
:3. etappe, Keizer der Juniores Koksijde
;2009
:Provinsmesterskapet Vest-Flandern U23 landevei
:1. og 3. etappe, Ronde van Vlaams-Brabant
;2010
:4. etappe, Triptyque Ardennaise
:Internatie Reningelst
:3. etappe, Tour de la Province de Namur
:Bulskamp 
:Bissegem 
;2013
:Kampioenschap van Vlaanderen
:Etappeseier og sammenlagt, Tour de l'Eurométropole
:Nationale Sluitingprijs
;2014
: Nasjonal mester på landevei
:1. etappe, Tour de Wallonie
:Nationale Sluitingprijs
;2015
:2. etappe, Tirreno–Adriatico
:GP de Wallonie
:Omloop van het Houtland
: 1. etappe, Tour de l'Eurométropole
;2016 
:Dwars door Vlaanderen

## Referanser


## Eksterne lenker
*
Touchpay

**Touchpay AS** var et norsk selskap som administrerte betalingsterminaler og tilhørende betalingstjenester for bedrifter. Sommeren 2012 ble selskapet politianmeldt av minst 15 selskaper for manglende utbetaling. Selskapet har markedsført seg som autorisert forhandler av betalingsterminaler fra Nets. Nets har vedgått at Touchpay hadde en avtale om formidling av betalingsterminaler, men at det i svært liten grad følges opp hvorvidt selskapene overholder kontraktene. Nets stengte 250 av selskapets terminaler i midten av juli i 2012, men er i ettertid kritisert for ikke å ha reagert tidligere da indikasjoner på at noe var galt allerede kom i mai samme år. 20. juli bestemte Nets seg for å dekke alle krav som Touchpays kunder hadde. Nets politianmeldte Touchpay 12. juli 2012.

I kjølvannet av Touchpay-saken har Nets revurdert sine avtaler og krever nå at alle formidlere av kortterminaler lar penger fra terminalene gå rett til kundens konto og ikke via en mellomavregningskonto i formidlerens navn. Finanstilsynet meldte i et rundskriv at de ville se nærmere på virksomheten knyttet til betalingsterminaler.

Det ble åpnet konkurs i Touchpay 6. september 2012.

## Referanser


## Eksterne lenker
*
Cayetano Sarmiento

**Cayetano José Sarmiento Tunarrosa** (født 28. mars 1987 i Boyacá) er en profesjonell colombiansk landeveissyklist. Han sykler for Team Colombia. Han har vært profesjonell syklist siden 2010.

## Meritter

;2007
:3.-plass sammenlagt, Vuelta al Ecuador
::1. etappe
;2008
:Sammenlagt, Clásica Marinilla
::2. etappe
:Sammenlagt, Clásica Nacional Ciudad de Anapoima
::1. etappe
:2.-plass sammenlagt, Clásica Internacional de Bogotá
:3.-plass sammenlagt, Clásica Club Deportivo Boyacá
:6. etappe, Vuelta a Colombia
::3.-plass sammenlagt
;2009
:Sammenalgt, Girobio (Baby Giro)
:3.-plass, Pan-Amerikanske meskerskap landevei
:2.-plass sammenlagt, Clasica Alcaldía de Pasca
:2.-plass sammenlagt, Clásica Rionegro con Futuro-Aguas de Rionegro
;2010
:5.-plass sammenlagt, Tour of Slovenia
;2012
: Klatrekonkurransen, Critérium du Dauphiné 

## Referanser


## Eksterne lenker
* 
*
Michael Mayr

**Michael Mayr** (født 10. april 1864 i Adlwang i Oberösterreich, død 21. mai 1922 i Waldneukirchen i Oberösterreich) var en østerriksk historiker og politiker i Det kristeligsosiale parti. Fra 7. juli 1920 var Mayr Statskansler, og fra ikrafttredelsen av Østerrikes forfatning 10. november 1920 også Forbundskansler i Østerrike til 1. juni 1921.
## Bibliografi i utvalg
* *Regesten zur Tiroler Kunstgeschichte* (tre bind, 1898–1900)
* *Der italienische Irredentismus, besonders in Tirol* (1916)

## Referanser
Katt på hett blikktak (film)

***Katt på hett blikktak*** (originaltittel: *Cat on a Hot Tin Roof*) er en amerikansk dramafilm fra 1958 regissert av Richard Brooks. Filmen handler om de konfliktene som kommer til overflaten under et familieselskap. Familiens velstående patriark er døende og er i villrede om hvem av sine to voksne sønner som er best egnet til å overta hans forretninger. Hovedrollene spilles av Paul Newman, Elizabeth Taylor og Burl Ives. Filmen er basert på Tennessee Williams' prisbelønnede skuespill fra 1955.

Elizabeth Taylor vant en Golden Laurel for sine prestasjoner i filmen.

## Handling

Filmen handler om det problematiske forholdet mellom ekteparet Margaret og Brick på den ene siden og forholdet mellom Brick og hans far på den andre.

Brick og Maggie sliter med å få barn. Han er en tidligere idrettsstjerne som nylig har måttet avslutte karrieren etter en skade. Han har også skyldfølelse på grunn av dødsfallet til en nær venn. På grunn av dette har han fått et alkoholproblem. Han har i tillegg problemer med å omgås sin autoritære far, «Big Daddy».

Brick og Maggie er for anledningen samlet hjemme hos hans foreldre i Mississippi for å feire farens 65-årsdag. Der er også hans bror og hans ufordragelige kone. En rekke konflikter oppstår under feiringen. Disse konfliktene avdekker flere sider ved den dysfunksjonelle familien som de to brødrene kommer fra. Brødrene har på hvert sitt vis blitt preget av den ukjærlige og autoritære væremåten til faren. Det blir i tillegg kjent at faren er dødssyk og har kort tid igjen å leve. Kvelden utarter til et stort emosjonelt oppgjør mellom faren og Brick. Det hele ender med forsoning og nyvunnet respekt mellom de to.

## Om filmen

### Publikum
*Katt på hett blikktak* innbrakte 17,6 millioner dollar i USA.

Det kan forøvrig nevnes at den ble den syvende mest innbringende filmen ved Oslo-kinoene i 1959.

### Anmelderne
Filmen ble meget godt mottatt av kritikerne, noe som gjenspeiles i at den har fått 97 % på Rotten Tomatoes. Den amerikanske filmkritikeren Leonard Maltin gav den 3,5 av 4 stjerner.

### Priser
Den ble tildelt en National Board of Review, mens Taylor vant en Golden Laurel ved Laurel Award. Den ble videre nominert til seks Oscar (inkludert beste film), tre BAFTA, to Golden Globes, en Directors Guild of America og en Writers Guild of America.

### Annet
Filmmanuset avviker noe fra det opprinnelige skuespillet. Blant annet så er Bricks kamp med sin seksuelle legning kraftig nedtonet i filmen.

## Rollebesetning
* Elizabeth Taylor – Margaret "Maggie" Pollitt
* Paul Newman – Brick Pollitt
* Burl Ives – Harvey "Big Daddy" Pollitt
* Judith Anderson – Ida "Big Momma" Pollitt
* Jack Carson – Cooper "Gooper" Pollitt
* Madeleine Sherwood – Mae Flynn Pollit
* Larry Gates – Dr. Baugh
* Vaughn Taylor – Deacon Davis

## Referanser


## Eksterne lenker
* 
*
Vitenskapsåret 1964

**Vitenskapsåret 1964** er en oversikt over hendelser, prisvinnere, fødte og avdøde personer med tilknytning til vitenskap i 1964.
## Hendelser
### [[Astronomi]] og [[romfart]]
* 8. april - Romfarkosten Gemini 1 skytes opp uten besetning.
* 13. oktober - Romfarkosten Voskhod 1 skytes opp med 3 kosmonauter ombord.

### [[Astronomi]]
* Kometen Ikeya-Seki passerer bare 464 kilometer over Solens overflate, noe som tilsvarer avstanden mellom Jorden og Månen .

### [[Matematikk]]
* Paul Cohen beviser uavhenighet i kontinuumhypotesenen.

### [[Paleontologi]]
* August - John Ostrom identifierer restene av dinosauren *[[Deinonychus]]* i Montana, en dinosaur som var vesentlig innen en liten art, nær beslektet med fugler.

### [[Teknologi]]
* 7. april - IBM lanserer System/360.

## Prisvinnere
* ACS Award in pure chemistry: Marshall Fixman
* Bôcherprisen: Paul J. Cohen
* Copleymedaljen: Sydney Chapman
* Darwinmedaljen: Kenneth Mather
* Davymedaljen: Melvin Calvin
* Nobelprisen:
** Fysikk: Charles H. Townes, Nikolaj G. Basov, Aleksandr M. Prochorov
** Kjemi: Dorothy Crowfoot Hodgkin
** Fysiologi/medisin: Konrad Bloch, Feodor Lynen
* Sylvestermedaljen: Mary Cartwright
* Wollastonmedaljen: Harold Jeffreys 

## Fødsler

|-
|November
| 28. || Susanne Aalto ||  || astronom, professor i radioastronomived Chalmers tekniska högskola ||align=center| || 
|}
* Kenneth J. Lawrence, amerikansk astronom
* Viggo Kann, svensk dataviter

## Dødsfall

|-
|April 
| 14. || Rachel Carson ||  || zoolog og biolog som skrev boken *[[Den tause våren]]* ||align=center|56 ||align=center|1907 || 
|}
* 8. februar - Ernst Kretschmer, tysk psykiater (født 1888)
* 27. februar - Alfred Petrén, svensk psykiater, rasebiolog og politiker (født 1867)
* 18. mars - Norbert Wiener, amerikansk matematiker (født 1894)
* 24. april - Gerhard Domagk, tysk patolog og bakteriolog (født 1895)
* 30. mai - Leó Szilárd, ungarskamerikansk kjernefysiker (født 1898)
* 1. desember - J.B.S. Haldane, britisk genetiker og evolusjonsbiolog (født 1892)
## Bildegalleri

Rachel-Carson.jpg|Rachel Carson(1907–1964)


## Referanser


## Eksterne lenker
*
Oshkosh (Wisconsin)

**Oshkosh** er fylkessete i Winnebago County i Wisconsin i USA. Byen har 66&nbsp;000 innbyggere (2010) og er den tredje største i delstaten Wisconsin. Byen er oppkalt etter indianerhøvdingen Oshkosh, hvis navn på ojibwa betyr «klo».

Byen ble befolket tidlig på 1800-tallet, men fikk ikke bystatus før i 1853. På det tidspunktet hadde byen en befolkning på omkring 2&nbsp;800 personer. I 1859 kom jernbanen, og med den en befolkningsøkning og større økonomiske muligheter. Oshkosh har hovedsakelig hvit befolkning, av primært tysk og nederlandsk avstamning.

De største institusjonene i Oshkosh er et offentlig universitet, University of Wisconsin–Oshkosh, med 13&nbsp;461 studenter, og et fengsel, Oshkosh Correctional Institution, med 1&nbsp;494 innsatte.

## Referanser


## Eksterne lenker
* 
*  Innbyggertall 2010 - 2019 – United States Census Bureau

## Kilder
*Downtown Oshkosh: History of Downtown Oshkosh Besøkt 9. april 2015
Plumbago (sommerfugl)

* se systematisk inndeling

***Plumbago*** er en slekt av sommerfugler som tilhører familien smygere (Hesperiidae).

## Utseende
Middelsstore, kraftige smygere med brede vinger som de gjerne sitter med delvis nedoverbøyd. Vingene er farget i ulike sjatteringer av brunt, også med enkelte metallglinsende skjell.

## Levevis
Artene lever i regnskog, Larvene lever trolig på busker og trær i kattostfamilien (Malvaceae) i likhet med de fleste andre Pyrgini.

## Utbredelse
Slekten er neotropisk og forekommer i Sør- og Mellom-Amerika, fra det sørligste USA i nord til Argentina i sør.

## Systematisk inndeling

Inndelingen følger Brower & Warren (2010).

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Underfamilien Pyrginae Burmeister, 1878
*************** Pyrgini Burmeister, 1878 – ca. 150 arter fordelt på 22 slekter. 
**************** Slekten *Plumbago* Evans, 1953
***************** *[[Plumbago plumbago]]* (Plötz, 1884)
***************** *[[Plumbago pulverea]]* (Mabille, 1878)
***************** *[[Plumbago serapion]]* (Plötz, 1884)

## Kilder
* Brower, A.V.Z. og A. Warren (2010) *Plumbago* på Tree of life http://tolweb.org/Plumbago/
* Markku Savela's Lepidoptera and some other life forms: Sjekkliste over artene. Hentet 25.8. 2012.
* Butterflies of America - *Plumbago* spp. http://www.butterfliesofamerica.com/t/Plumbago_a.htm
* Butterflies of the Andes - *Plumbago plumbago* http://www.learnaboutbutterflies.com/Andes%20-%20Plumbago%20plumbago.htm
## Eksterne lenker
*
Fabiana Claudino

**Fabiana Marcelino Claudino** (født 24. januar 1985 i Belo Horizonte) er en brasiliansk volleyballspiller som deltok i  de olympiske leker  2004 i Athen, 2008 i Beijing og 2012 i London.

Hun ble olympisk mester i volleyball under OL 2008 i Beijing. Det brasilianske kvinnelandslaget vant turneringen foran USA og Kina. 

Fire år senere, under OL 2012 i London vant hun en ny olympisk gullmedalje i volleyball. Brasil vant kvartfinalen med 3-2 over Russland, og i semifinalen vant de med 3-0 over Japan. Finalen mot USA endte 3-1 til Brasil.

Hun vant også gull i de Panamerikanske leker 2011 i Guadalajara i Mexico. Brasil vant volleyballturneringen foran Cuba og USA.  
## OL-medaljer
*  2008  Beijing &ndash; **Gull** i volleyball, kvinner  Brasil
*  2012  London &ndash; **Gull** i volleyball, kvinner  Brasil

## Referanser


## Eksterne lenker
*
Storøyd tunfisk

**Storøyd tunfisk** (*Thunnus obesus*) er en tunfiskart med uvanlig store øyne.

Den er en stor art med den dypeste delen av kroppen under midten av første ryggfinne. Brystfinnene er moderate lange hos store individer, men svært lange hos mindre individer. Buksiden er hvitaktig. Maksimal lengde er 127&nbsp;cm. Vanlig lengde i Det indiske hav er 40&ndash;100&nbsp;cm, men større eksemplarer er ikke uvanlige i Atlanterhavet.

Et langsgående bånd med iriserende blå farge går langs kroppsiden av levende eksemplarer. Den første ryggfinnen er mørk gul, og andre ryggfinne og gattfinnen er lys gul. Småfinnene er skinnende gule med svart kant. Arten har svømmeblære. 

Storøyd tunfisk lever epi- og mesopelagisk ute på åpent hav fra overflaten ned til 250&nbsp;m. Den er blitt funnet i vann med en temperatur mellom 13 og 29&nbsp;°C, men optimal temperatur er 17 til 22&nbsp;°C. Dette er temperaturen ved termoklinen, og arten er vanligere ved termoklinen enn nærmere overflaten der det er mest planteplankton.

Små individer svømmer i stim ved overflaten. Stimene kan bestå av bare denne arten, eller også omfatte bukstripet bonitt og gulfinnetun. Arten har en kosmopolitisk utbredelse i subtropiske og tropiske farvann i alle hav, men finnes ikke i Middelhavet.

Storøyd tunfisk eter mange ulike arter fisk, bløtdyr og krepsdyr. Den jakter både om dagen og natta. Selv er den bytte for store seilfisker og tannhvaler.

Det drives kommersielt fiske etter arten i hele utbredelsesområdet. Fangstene økte fram til 2004 da det ble tatt en rekordfangst på . I det vestlige Stillehavet er arten blitt overfisket og i 2010 var fangsten redusert til .

## Litteratur
* 

## Eksterne lenker
* 

* 
* 
*
George David Birkhoff

**George David Birkhoff** (1884–1944) var en amerikansk matematiker. Han var en av de viktigste lederne innen amerikansk matematikk i sin generasjon, og på sitt beste ansett av mange som den fremste amerikanske matematikeren.

Matematikeren Garrett Birkhoff (1911–1996) var hans sønn. Leroy P. Steele-prisen ble innstiftet til minne om blant andre George David Birkhoff.

## Karriere
Birkhoff studerte først ved Harvard University og tok doktorgraden på en avhandling om differensialligninger ved University of Chicago. Selv om E. H. Moore var hans veileder, ble han var mest påvirket av skriftene til Henri Poincaré.

Etter å ha undervist ved University of Wisconsin og Princeton University, ble han professor ved Harvard University fra 1912 inntil sin død. Han hadde en stor innvirkning matematikere i USA, gjennom undervisningen og den banebrytende forskingen sin. Forskingen hans var hovedsakelig innen matematisk analyse og analyse benyttet på dynamiske system, der navnet hans særlig er knyttet opp mot det såkalte ergodeteoremet, som har mange bruksområder.

På slutten av livet utga Birkhoff to litt annerledes verk. I hans *[[Aesthetic Measure]]* fra 1933 konstruerte han en matematisk teori for estetikk. Mens han skrev boken, brukte han et år på å studere kunsten, musikken og poesien til forskjellige kulturer rundt om i verden. Hans *Electricity as a Fluid* fra 1938 kombinerte hans ideer om filosofi og vitenskap. Hans gravitasjonsteori fra 1943 er også gåtefull, siden Birkhoff viste (men ikke syntes å legge vekt på) at hans teori tillater som kilder bare stoff som er en perfekt væske hvor lydens hastighet må være lik lysets hastighet.

## Verv
* Visepresident for American Mathematical Society, 1919.
* President for American Mathematical Society, 1925–1926.
* Redaktør for Transactions of the American Mathematical Society, 1920–1924.

## Bibliografi (utvalg)
* 1941 – *Basic Geometry* (sammen med Ralph Beatley)
* 1933 – *Aesthetic Measure*
* 1928 – *Dynamical Systems*
* 1923 – *Relativity and Modern Physics*
* 1917 – *Dynamical Systems with Two Degrees of Freedom* *Trans. Amer. Math. Soc. 18*: 199–300.
* 1913 – *Proof of Poincaré's geometric theorem* *Trans. Amer. Math. Soc. 14*: 14–22.

## Priser og utmerkelser (utvalg)
* 1923 – Bôcherprisen

## Referanser


## Eksterne lenker
* George David Birkhoff hos School of Mathematics and Statistics, University of St Andrews, Scotland
* George David Birkhoff hos Mathematics Genealogy Project	
* Birkhoff's biography − fra National Academies Press, av Oswald Veblen
Thomas Nysted

**Thomas Victor Nysted** (født 1982) er en norsk offiser av løytnants grad i Hæren. Han har hatt tjeneste i Afghanistan og gjorde seg i 2010 bemerket i strid ved Tutak, i kamper som er beskrevet som en av de hardeste norske soldater har vært med i etter andre verdenskrig.

## Tjeneste i Afghanistan
Nysted gjorde i 2001 førstegangstjenesten i Sjøforsvaret og ble deretter eksplosivrydder. Han tjenestegjorde i Afghanistan i tre perioder, først i 2005, deretter i 2008 og så i 2010. 

Under et oppdrag ved Tutak i Ghowrmach-distriktet 2. mai 2010 falt 16 norske soldater, blant dem Nysted, og to tolker i bakhold. Harde kamper fulgte og føreren av en de norske terrengmotorsyklene ble skutt. Nysted forlot det pansrede kjøretøyet han var i og begynte arbeidet med å redde kollegaen, men ble selv skutt og livstruende skadet under redningsforsøket. Kampene ved Tutak, der åtte norske soldater ble skadet i strid, fikk bred medieomtale.

Nysted ble i 2012 tildelt Forsvarets medalje for edel dåd for sin innsats under de harde kampene i Afghanistan 2. mai 2010. Han er også dekorert med Forsvarets medalje for sårede i strid.

## Senere virke
Den 8. mai 2013 holdt Nysted den første «soldatens tale» under veterandagen på Akershus festning. 

Nysted og ektefellen Caroline ga høsten 2013 ut boken *Også vi, når det blir krevet*.

## Bibliografi
* Thomas V. Nysted og Caroline Gundhus Nysted: *Også vi, når det blir krevet*, Bergen: Vigmostad Bjørke, 2013. ISBN 978-82-419-0906-1

## Referanser
Torgeir Sæverud Higraff

**Torgeir Sæverud Higraff** (født 1972 i Sørreisa) er en norsk forfatter, journalist og lærer. Higraff er utdannet fra Norges idrettshøgskole, Universitetet i Oslo og Journalisthøgskolen i Oslo.  

I 2002, samme år som Thor Heyerdahl døde og, bestemte Higraff seg for å følge i Heyerdahls kjølvann. Han fikk med seg Olav Heyerdahl, bygningsingeniør og Thor Heyerdahls barnebarn, kaptein Bjarne Krekvik, styrmann Øyvin Lauten, fotograf Anders Berg og den peruanske stjernenavigatøren Roberto Sala. Etter flere runder med søramerikansk byråkrati fikk de til slutt sjøsatt balsaflåten «Tangaroa», *havets hersker*, den 28. april 2006. Tangaroa viste seg å være et vel så godt fartøy som «Kon-Tiki» og nådde Raiatea i juli 2006. Higraff  beskriver ekspedisjonen i sin bok *[[Tangaroa – Havets hersker]]* utgitt på Bazar Forlag i 2007.

På hundreårsdagen for Heyerdahls fødsel, 6. oktober 2014, lansere lanserte Higraff idéen om å seile tur/retur fra Peru til Påskeøya. Kon-Tiki2-ekspedisjonen seilte fra Callao i november 2015 og ankom, som første balsaflåte i moderne tid, Påskeøya etter 43 døgn. På returetappen til Sør-Amerika måtte ekspedisjonen avbrytes på grunn av vanskelige vindforhold.

## Bibliografi
* 2007: *[[Tangaroa – Havets hersker]]*, Bazar Forlag

## Referanser


## Eksterne lenker
* Kon Tiki2-ekspedisjonens hjemmesider. Besøkt 10. januar 2021.
Helvete magazine

***Helvete Magazine*** er et norsk musikkmagasin som dekker sjangre fra hardrock til ekstremmetal med særlig vekt på mindre kjente band og festivaler.

Magasinet ble grunnlagt av Cayza Del Carmen i Mexico i 2004. I 2007 ble virksomheten flyttet til Norge. I tillegg til papirutgaver publiseres artikler på magasinets nettsted.  

## Historie

### Etablering og tidlig drift (2004–2007)
I 2004 var musikkskribenten Mona Hovind, som senere tok navnet Cayza Del Carmen, på reise i Mexico. Hun kom i kontakt med det meksikanske metalmiljøet, som hadde inngående kjennskap til norsk metal. Hovind returnerte senere til Mexico og ble kjent med sin fremtidige ektemann, musikkprodusenten Jesús Del Carmen. Via ham fikk hun tilgang til et nettverk som gjorde det mulig å gi ut et magasin i et land uten tradisjonell magasindistribusjon, og grunnla *Helvete Magazine*. Stoff til artiklene ble innhentet og skrevet i Norge, mens grafisk utforming og publisering skjedde i Mexico.

### Drift i Norge (2007–)
Siden 2007 har hovedbasen vært i Oslo-området, med bidragsytere fra hele landet. Magasinet samarbeider fortsatt med skribenter og fotografer fra Mexico og Spania etter flyttingen til Norge.

Fra 2021 eies magasinet av Siv Bjørkås, med Del Carmen som redaktør.

Per 2026 utgis magasinet to ganger i året i papirutgave, med hyppigere oppdateringer på nett.

## Virksomhet

### Publisering og språk
Artikler på nettstedet publiseres på norsk, engelsk og spansk, men papirutgaven har siden 2017 kun vært på norsk.

### Redaksjonell profil
*Helvete Magazine* har en tydelig profil rettet mot undergrunnsscenen innen metal, med vekt på mindre kjente band og internasjonale miljøer. Magasinet har gjennom sin dekning og tilknyttede aktiviteter bidratt til å synliggjøre aktører utenfor det etablerte hovedfeltet.

I 2013 ga magasinet ut en utgave som i sin helhet var viet til kvinner i metal.

### Hard & Heavy Management (2013)
Som et ledd i magasinets mål om å fremme mindre kjente band etablerte magasinet i 2013 promoteringsbyrået Hard & Heavy Management. Artister som har vært tilknyttet selskapet inkluderer Faanefjell, Thyruz, Fierce Justice og Guardians of Time.
## Arrangementer

### Jubileumsarrangementer
Magasinets 10-årsjubileum i 2014 ble markert med en konsertkveld på John Dee i samarbeid med Radar Booking. Bandene som spilte var Thyruz, Guardians of Time, Susperia, Faanefjell og Images At Twilight.  

### Canarias Hard & Heavy Meeting (2007–2019, 2025–)
I samarbeid med *[[Scream Magazine]]* etablerte *Helvete Magazine* festivalen «Canarias Hard & Heavy Meeting», som ble arrangert på Gran Canaria i perioden 2007–2019. Magasinets grunnlegger Del Carmen hadde erfaring fra turistbransjen og opprettet «Hard & Heavy Tour», en pakketur for festivalpublikum fra Skandinavia. Festivalen hadde også publikum fra Storbritannia, Nederland og Tyskland. 

I 2025 ble det arrangert en miniversjon av festivalen, med hensikt å ta den opp igjen for fullt fra 2026.
## Referanser


## Eksterne lenker
* Magasinets nettsted
Testflyver

En **testflyver** er en erfaren flyver som er ansatt til å prøvefly og evaluere nyutviklede luftfartøyer eller endringer på slike. Ved utvikling av avionikk, våpensystemer og lignende til luftfartøyer benyttes også testflyvere.

Testflyvere kan være ansatt av militære organisasjoner eller private flyprodusenter. Utprøving av militære luftfartøyer regnes som den mest utfordrende og risikofylte flyvningen i fredstid.

I 1950-årene ble i gjennomsnitt én testflyver drept hver uke, men risikoen har senere synket drastisk, takket være luftfartens modning, teknologiens utvikling, bedre bakketesting og simulering og, i det siste, anvendelse av ubemannede luftfartøyer for å teste eksperimentelle teknikker. Testflyvning av eksperimentelle luftfartøyer er imidlertid stadig mer farlig enn de fleste andre former for flyvning.

## Berømte testflyvere
* Chuck Yeager
* Neil Armstrong
* Albert Scott Crossfield
* Howard Hughes
* Hanna Reitsch
* Frederick D. Gregory
* Herbert Hinkler

## Eksterne lenker
*
Szentendreøya

**Szentendreøya** (ungarsk: *Szentendrei-sziget*, tysk: *St. Andrä-Insel*) er ei øy i Donau i det ungarske komitatet Pest. Den deler den smalere vestlige armen av Donau fra det østlige hovedløpet. Deler av øya hører til nasjonalparken Duna-Ipoly.

Szentrendreøya er 38 kilometer lang og har et flateinnhold på 56 kvadratkilometer. Den nordlige spissen finnes like nedenfor Visegrád, på Donaukneets østside. Ved den vestlige bredden av Donau finnes byen Szentendre.

## Eksterne lenker
*
Warren Potent

**Warren James Potent** (født 7. april 1962 i Parramatta, Greater Western Sydney i New South Wales) er en profesjonell sportsskytter (rifle) fra Australia, og representerer hjemlandet og Legion Target Rifle. Han deltok under Sommer-OL 2012 i grenen skyting og øvelsen 50 m rifle, liggende hvor han tok en 32.-plass.

Potent er olympisk bronsemedaljør fra 50 m rifle, liggende fra Sommer-OL 2008 i Beijing, Kina. Under riflekonkurransen i 2008 lå han på fjerdeplass før finalen ett poeng bak Vebjørn Berg. I finalen skjøt han 2,4 poeng bedre enn Berg og hadde best finalescore av de åtte i finalen og klatret opp på en tredjeplass og fikk bronse bak Artur Ajvazian (gull) og Matthew Emmons (sølv). Han deltok også under Sommer-OL 2000 hjemme i Sydney, og i Sommer-OL 2004 i Athen, Hellas.

## Eksterne lenker
* 
* 
* Profil på London2012.com
* Profil på BBC Sport Olympics 2012
* Profil på Sports.Yahoo.com 2012
* Profil på www.NBColympics.com 2012
*
Per Olav Næss

**Per Olav Næss** (født 1943) er en norsk psykiater med en spesialistpraksis i Oslo.

I forbindelse med rettssaken mot Anders Behring Breivik i forbindelse med terrorangrepene i Norge 2011 var han innkalt som vitne den 8. juni 2012 av Oslo tingrett, ettersom han behandlet Breivik som 4-åring i 1983. Næss mente Breivik hadde Aspergers syndrom, men var ikke fritatt fra taushetsplikten i sin vitneerklæring.

## Referanser
Walt Faulkner

**Walt Faulkner** (født 16. februar 1918, død 22. april 1956) var en amerikansk racerfører fra Tell i Childress County, Texas. Faulkner konkurrerte hovedakelig i National Championship og i stock car-løp. I 1950 ble Faulkner den første rookie som fikk pole position i Indianapolis 500. Han døde i 1956 etter et krasj under kvalifisering til et stock car-løp i Vallejo, California.   

## Resultater i Indianapolis 500

 Delt kjøring med Chuck Stevenson
 Delt kjøring med Bill Homeier. Hver fører fikk 1 mesterskapspoeng.

## Referanser
Rollkur

**Rollkur** eller **hyperfleksjon** er en meget kontroversiell teknikk, brukt i dressurridning helt opp til OL-nivå. Teknikken går ut på å gjøre hesten mer føyelig ved at rytteren under ridning trekker og med makt vedvarende holder hestens mule bakover nesten helt inntil hestens hals. Denne overdrevent bøyde halsstillingen er unaturlig og påstås å være svært plagsom, kanskje smertefull. Hensikten er å derved gjøre det lettere å senere tvinge hesten til å holde idealpositur med loddrett hodestilling under konkurranse. Loddrett hodestilling er ikke i seg selv forbudt, men det er en betingelse at hesten ikke trues eller tvinges til dette igjennom smertefulle drag i bittet.

Det førte til mange protester og krav til det internasjonale hestesportsforbundet (FEI) om forbud mot bruk av rollkur da det ble lagt ut en video på YouTube der hesten tydeligvis blir unormalt blå på tunga imens den svenske rytteren Patrick Kittel åpenlyst bruker rollkur under oppvarmingen før en World-Cup-kvalifiseringsrunde i Odense i Danmark 2009.

Kontroversen består i at på den ene side argumenterer de som er positive til fortsatt bruk av rollkur at: «Dette er den metoden som virker effektivt og det er sånn man alltid har gjort det, så derfor er det ingen grunn til å forandre på noe». På den andre side mener motstanderne at: «Dette er dyreplageri som må stoppes for enhver pris».

## Referanser


## Se også
*Dyrevelferdsloven

## Eksterne lenker
* YouTube-videoen («blåtunge»-rollkur-videoen) som satte i gang protester i 2009. (Besøksdato: 2012-08-26)
* FEI hjemmeside (Det internasjonale hestesportforbundet)
* «''FEI Investigating "blue tongue" rollkur video''» (artikkel på Engelsk) «*FEI undersøker "blåtunge"-rollkur-videoen*» fra horsetalk.co.nz  (Besøksdato: 2012-08-26)
* www.dressagerevolution.com (på Engelsk) Nettsted som argumenterer for å bringe tilbake de klassiske idealene i dressurridning: «*Et flytende samspill mellom hest og rytter istedenfor nåtidens flittige bruk av tvang*». (Besøksdato 26. august 2012)
Heller (mynt)

**Heller** var en myntenhet som opprinnelig ble preget innenfor det hellige romerske rike av den tyske nasjon. Myntenheten hadde opprinnelig halve verdien av en penning, og ble preget fra begynnelsen av 1200-tallet. Både hellermyntene og penningene var av sølv, men gradvis ble det blandet kobber i hellermyntene slik at de ikke lenger ble betraktet som sølvmynter. Myntenheten var oppkalt etter byen Hall am Kocher (idag Schwäbisch Hall) i Baden.
Tandara Caixeta

**Tandara Caixeta** (født 30. oktober 1988) er en brasiliansk volleyballspiller som deltok i  de olympiske leker  2012 i London.

Hun ble olympisk mester i volleyball under OL 2012 i London. Det brasilianske kvinnelandslaget vant turneringen foran USA og Japan. Brasil vant kvartfinalen med 3-2 over Russland, og i semifinalen vant de med 3-0 over Japan. Finalen mot USA endte 3-1 til Brasil. 

Hun vant også gull i de Panamerikanske leker 2011 i Guadalajara i Mexico. Brasil vant volleyballturneringen for damer foran Cuba og USA.  

## OL-medaljer
*  2012  London &ndash; **Gull** i volleyball, kvinner  Brasil

## Eksterne lenker
*
Ragnar Paulsen

**Ragnar Paulsen** (født 8. juli 1921, død 18. august 1998) var en norsk fotballspiller for Viking FK (79 A-kamper) og fikk sølv i Norgesmesterskapet i fotball for herrer 1947.  Ragnar var bror til Viking-spillerne Odd Paulsen og Inge Paulsen, som også var Frankrikeproff. Han var bestefar til Brede Paulsen Hangeland.

## Referanser
Dmitrij Merezkovskij

**Dmitrij Sergeyevitsj Merezkovskij** (russisk: Дми́трий Серге́евич Мережко́вский; født  i St. Petersburg i det russiske keiserdømmet, død 9. desember 1941 i Paris, Frankrike) var en russisk romanforfatter, dikter, religiøs tenker og litteraturkritiker.

Som en sentral skikkelse i sølvalderen i russisk poesi regnes han, sammen med sin kone Zinaida Gippius, blant grunnleggerne av russisk symbolisme. Begge ble to ganger sendt i politisk eksil, og i hans andre eksil (1918&ndash;1941) fortsatte han å skrive romaner og ble anerkjent som en kritiker av Sovjet-Russland. Han ble kjent for sine religiøse profetier knyttet til apoklyptisk kristendom, og som forfatteren av filosofiske historiske romaner som kombinerte idealisme og litterær innovasjon.

Han ble ni ganger nominert til Nobelprisen i litteratur, som han var nærmest å vinne i 1933.

## Referanser
Vitenskapsåret 1965

**Vitenskapsåret 1965** er en oversikt over hendelser, prisvinnere, fødte og avdøde personer med tilknytning til vitenskap i 1965.
## Hendelser
### [[Astronomi]] og [[romfart]]
* 8. mars - Den sovjetiske kosmonauten Aleksej Leonov blir det første menneske som gjennomfører en romvandring.
* 3. juni - Astronauten Edward White blir den første amerikaneren som gjennomfører en romvandring.
* Den amerikanske romsonden Mariner 4 passerer Mars .
* Ikeya-Sekis kometen sees for første gang .
* Det oppdages en liten varmestråling i universet, med temperaturer like over det absolutte nullpunktet, som blir presentert som bevis for at en eksplosjon satte i gang allting .

### [[Biologi]]
* Emile Zuckerkandl og Linus Pauling gir konseptet sitt navnet "molekylær klokke".

### [[Matematikk]]
* Lofti Zadeh utvikler fuzzylogikk.

### [[Teknologi]]
* 8. juli - Innspilling av video på plate blir for første gang prøvd under en fotballsendning hos CBS.

## Prisvinnere
* ACS Award in pure chemistry: Dudley R. Herschbach
* Bigsbymedaljen: John Sutton & Janet Vida Watson 
* Brinellmedaljen: Gunnar Wallquist
* Copleymedaljen: Alan Hodgkin
* De Morgan-medaljen: Phillip Hall
* Nobelprisen:
** Fysikk: Sin-Itiro Tomonaga, Julian Schwinger, Richard Feynman
** Kjemi: Robert Burns Woodward
** Fysiologi/medisin: François Jacob, André Lwoff, Jacques Monod
* Order of Merit: Dorothy Hodgkin
* Wollastonmedaljen: David Meredith Seares Watson 

## Fødsler
* 19. september - Sunita Williams, amerikansk astronaut

## Dødsfall

## Referanser


## Eksterne lenker
*
Holsjordet

**Holsjordet** på Lillehammer, består av 85 boenheter. De er to juridiske sameier med et felles styre. På Holsjordet er det god plass med felles lekeområder, og andre aktivitetsområder.

Holsjordet 1 ble bygget høsten/vinteren 1993. Våren 1994 sto 56 boenheter ferdige for innflytting. Sommeren 1995 ble utbygging av 29 boenheter begynt på Holsjordet 2.

## Eksterne lenker
* Holsjordet
Trasop skole

**Trasop skole** er en barneskole (1. til 7. trinn) i bydel Østensjø i Oslo. Skolen ble innviet 24. februar i 1958. 

## Historie
Etter etableringen i 1958 ble skolen tilført nye bygg i 1961 og 1963. Skolen ble fort for liten selv med utbyggingene, og det ble satt opp midlertidige skolebrakker i skolegården. Brakkene ble stående i 30 år. 

I 1981 ble skolen slått sammen med Godlia skole og ble en barne- og ungdomsskole med navnet *Trasop/Godlia skole*. I 1990 kom elever fra Østensjø til ungdomstrinnet ved skolen, etter at Skøyenåsen skole var lagt ned. Skøyenåsen ble igjen åpnet som ungdomsskole i 1996, og Trasop/Godlia skole ble da en ren barneskole. 

Høsten 1997 ble det skoleplikt for seksåringer som konsekvens av den såkalte seksårsreformen. Dette førte til økt elevtall, og i 1998 ble *Trasop/Godlia skole* delt opp igjen, og Godlia skole og Trasop skole ble drevet videre som to selvstendige skoler. 

Utover 2000-tallet ble det gjennomført en rekke rehabiliteringer av skolebyggene til Trasop skole.

## Rektorer

* 2000–2018: Elisabeth Fremmergård
* 2019–2024: Nina Liholm
* 2024: Hilmar Berge Flatabø (fra Tøyen skole) 

## Kjente elever
*Benedicte Adrian (født 1963)
*Linn Skåber (født 1970)
* Liv Gulbrandsen (født 1974), politiker, skuespiller og litteraturformidler
* Tshawe Baqwa (født 1980), norsk rapper og programleder
*Erlend Mørch (født 1994), skuespiller, tekstforfatter og journalist
* Sander Øverjordet (født 1996), norsk håndballspiller

## Referanser


## Eksterne lenker
*
Nådens veg

***Nådens veg*** eller ***Nådevegen*** (norrønt: *Liknarbraut*) er et kristent dikt skrevet på Island enten omkring 1250-1275 eller på 1300-tallet. I form og innhold er diktet en *lovsang til korset* – et «krosskvede», skrevet i versmålet dróttkvætt.

Diktet er i tre deler: Innledningen (vers 1-12) skildrer den unge, anonyme forfattens intensjon, og inneholder en bønn om Guds nåde og om inspirasjon fra det høye. Stevbolken (vers 13-29) skildrer lidelseshistorien, med et stev som gjentas symmetrisk som siste halvdel av vers 13, 17, 21, 25 og 29: «*Kristi kross kan gjeva / kraft til manneborni / Herlegdomen heidrar / høgste kongen all stad.*» (Røkkes gjendiktning). Den siste delen (vers 30-52) er en lovprisning av korset og Kristus, med en serie kenninger, omskrivinger og sammenligninger.

Diktet blir vurdert som en ny fase i den norrøne kristne litteraturen: «Liknarbraut minder, her og der, om de ældre religiøse kvad. Men laanene som kan findes, tjener bare til at fremhæve arbeidets sikre indre selvstændighet; Kristus-anskuelsen er klarere end før, inderligheten større, kraften friere, – svindet i rækken av kenningar har gjort strofen ryddigere, Liknarbraut forbereder Lilja». «Når Liknarbraut virker dypere, personligere, med mer inntrengende makt enn f.eks. det eldre Harmsol er det stilen som i alt vesentlig skaper forskjellen; [den] er ledigere, lettere, uttrykksfullere. [...] Det er nok kenningar i Liknarbraut, også intetsigende kenningar av den gamle art. Men flere er de som er erobret av det religiøse følelsesliv (ingen gir plass for den gamle mytologi).»

Finnur Jónsson har pekt på hvordan dikteren bruker Alltinget som lignelse for dommedag: «En højst ejendommelig, islandsk vending findes i Liknarbraut (v. 26), hvor det hedder: 'enhver sværdtings-vånd [mand] på jorden skal skynde sig til altinget [ɔ: den sidste dom] til møde med gud'. Vi finder her den samme ævne som i homilierne til at finde de udtryk og billeder, som bedst forstodes af tilhørere og læsere og derfor bedst kunde præge sig i hukommelsen; allevegne finder vi den umiddelbare anskuelighed og forståelighed i sprogets mest gennemsigtige solglans.»  Røkkes gjendiktning bruker her «*Fort má alle fara / fram or grav til altings, rákar der den rette / rádgjevar gode.*», mens Orglands gjendiktning omskriver dette til «*ottefull skal kvar då / skunda seg frå gravi / til stemnemót med Han som / for oss tek siste avgjerd.*»

Teksten er bevart i det samme manuskriptet som 1100-tallsdiktet *[[Harmsól]]*.

Diktet er oversatt til norsk to ganger. Først av Olav Røkke med tittelen *Nådevegen* i antologien *[[Norrøne kristenkvæde]]* 1928, sist av Ivar Orgland i boka *Nådens veg*, 1994. Orglands gjendiktning ble i 2000 grunnlag for et korverk med musikk av Wolfgang Plagge, innspilt av Ensemble 96 i 2002.

## Referanser
Albin Egger-Lienz

**Albin Egger-Lienz** (født 29. januar 1868, død 4. november 1926 i St. Justina-Rentsch i Bolzano i Italia) var en østerriksk maler. Som kunstner hadde han en forkjærlighet for landlige sjangerscener og historiemaleri. Han regnes som en av landskapet Tirols viktigste malere.

Albin Egger-Lienz ble født i Dölsach-Stribach i nærheten av Lienz i Tirol i Østerrike. 

Han fikk opplæring av faren som var kirkemaler, men studerte seinere historiemaleri ved kunstakademiet i München under innflytelse av landsmannen Franz Defregger og den franske maleren Jean-François Millet. I 1899 flyttet han til Wien. Etter 1900 utviklet Egger-Lienz sin formelle kunststil i en ekspressiv, monumental retning påvirket av den sveitsiske symbolisten og jugendmaleren Ferdinand Hodler. 1911-1912 var han professor ved kunstskolen i Weimar og tjente seinere som krigsmaler under den første verdenskrig. I 1918 takket han nei til et professorat ved akademiet i Wien og slo seg ned i Sør-Tirol.

Av verkene hans kan nevnes den gripende krigsskildringa «Korset» (i Innsbruck) og «Kong Etzels inntog i Wien» (i Wien). «Bordbønnen» og «Middagsmåltidet» er typisk for den forenklede, folkelige kunsten han utviklet seinere i karrieren. Han er representert i Leopold Museum i Wien.

## Eksempler på malerier

Fil:Albin_Egger-Lienz_002.jpg|*Der Totentanz von Anno Neun* («Dødsdans i år ni», 1906-1908) 
Fil:Albin_Egger-Lienz_001.jpg|*Almlandschaft im Ötztal* (1911)
Fil:Albin_Egger-Lienz_005.jpg|*Finale* (1918)
Fil:Albin_Egger-Lienz_004.jpg|*Die Schnitter (Die Bergmäher bei aufsteigendem Gewitter)* (ca. 1922)
Fil:The Adoration.jpg|*Wallfahrer* (forstudie, 1904)
Fil:HGM Albin Egger-Lienz, Den Namenlosen (1916), Heeresgeschichtliches Museum, Wien 0594-Bearbeitet.jpg|*Den Namenlosen* (1925)


## Referanser


## Eksterne lenker
*
Harmsol

***Harmsól*** er et kristent dikt skrevet på Island på 1100-tallet av «munken Gamle» i Þykkvabær kloster, en mann som vi ellers ikke vet annet om enn at han også skal ha diktet en *drápa* om døperen Johannes som nevnes i den islandske *Jóns-soga* . Tema for diktet er «den såre tregen [angeren], den ytste domen, og vona om nåde.»

Teksten er bevart i det samme manuskriptet som 1200-tallsdiktet *[[Liknarbraut]]*: AM 757a. 
Diktet har 65 vers, og «Kilderne til digtet er rimeligvis de almindelige prædikener og teologiske lærebøger, som benyttedes i middelalderen.» Diktet er «et angerdigt og fremhæver, efter en påkaldelse af guds hjælp og støtte, hvor nødvendigt det er at angre, opregner forskellige begåede synder og forklarer guds nåde i sendelsen af sin enbårne søn; herpå beskrives Kristi korsfæstelse og død, opstandelse og himmelfart, samt dommedagen. Digteren råder til at forlige sig med gud, da livet er kort og dødsstunden uvis, og fremdrager bibelske eksempler på angrende syndere; til slutning påkaldes gud, jomfru Marie og hellige mænd.» «Liksom dei gamle skaldane brukar diktaren ofte «kjenningar», godkjende nemningar, eit slag bilete, for mange av dei ting han fører fram i kvadet, slike som himmelen og jordi, Gud og mannen. I staden for Gud er soleis ofte nytte nemningar for kongen, og menneski er likna i hop med herfolk.»

Diktet er oversatt til norsk to ganger. Først av Kr. Audne med tittelen *Sorgarsoli* i antologien *[[Norrøne kristenkvæde]]* 1928, sist av Ivar Orgland i boka *Harmsól*, 1991. Deler av Orglands gjendiktning er brukt i korverk av Wolfgang Plagge, innspilt av Nidaros domkor i 2010.

## Referanser
Kastrup Værk

**Kastrup Værk** var en fajansefabrikk i Kastrup på Amager ved København. 

Fabrikken ble grunnlagt omkring 1750 av den tyske stenhuggersvenn Jacob Fortling. Som én av flere fikk han tillatelse til å bryte kalksten på øya Saltholm. Han oppførte en rekke bygninger, deriblant et teglverk, en kalkovn, fajansefabrikk og en hovedgård. Fortling døde i 1761, og hans enke solgte verket i 1763 til Jacob Stentzler og Jes Didrichsen, som førte fabrikken videre i 14 år til 1777 under firmanavnet *Didrichsen og Compagnie*. Siden skiftet verket eiere mange ganger, og ble i en kort periode på 1800-tallet anvendt til bryggeri.

## I dag
Entreprenørkonsernet Skanska hadde per 2006 store utviklingsplaner for området, der konsernet over en periode på femti år ville anlegge et kontor- og boligområde med et samlet areal på 90&nbsp;000&nbsp;kvm. Kastrup Værks gamle hovedbygning *Bryggergården* skulle utgjøre navet i dette bygningskonglomeratet. Kastrup Havn skiftet parallelt med at disse planene ble kjent, navn til *[[Scanport]]*.

De fleste bygningene etter fajansefabrikken eksisterer fremdeles. De ble renovert i årene 2006–2008 og ble omgjort til leiligheter og kontorer. 

Kastrup Værk er fredet; fredningen omfatter seks bygninger.
 
## Referanser


## Eksterne lenker
* 
* Bilder fra Kastrup Værk